CELEX: 32013D0225
Language: ro
Date: 2013-05-17 00:00:00
Title: 2013/225/UE: Decizia de punere în aplicare a Comisiei din 17 mai 2013 de modificare a Deciziei de punere în aplicare 2012/362/UE privind o contribuție financiară din partea Uniunii către anumite state membre pentru a sprijini studiile voluntare privind supravegherea pierderilor de roiuri de albine în ceea ce privește prelungirea termenelor-limită prevăzute pentru programele respectivelor state membre cu privire la studiile în cauză [notificat cu numărul C(2013) 2785]

22.5.2013   
            
            
               RO
            
            
               Jurnalul Oficial al Uniunii Europene
            
            
               L 135/22
            
         DECIZIA DE PUNERE ÎN APLICARE A COMISIEI
   din 17 mai 2013
   de modificare a Deciziei de punere în aplicare 2012/362/UE privind o contribuție financiară din partea Uniunii către anumite state membre pentru a sprijini studiile voluntare privind supravegherea pierderilor de roiuri de albine în ceea ce privește prelungirea termenelor-limită prevăzute pentru programele respectivelor state membre cu privire la studiile în cauză
   [notificat cu numărul C(2013) 2785]
   (Numai textele în limbile daneză, engleză, estonă, finlandeză, franceză, germană, greacă, italiană, letonă, lituaniană, maghiară, neerlandeză, polonă, portugheză, slovacă, spaniolă și suedeză sunt autentice)
   (2013/225/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 23,
   întrucât:
   
               (1)
            
            
               Decizia de punere în aplicare 2012/362/UE a Comisiei (2) prevede că Uniunea acordă Belgiei, Danemarcei, Germaniei, Estoniei, Greciei, Spaniei, Franței, Italiei, Letoniei, Lituaniei, Ungariei, Poloniei, Portugaliei, Slovaciei, Finlandei, Suediei și Regatului Unit asistență financiară pentru programele lor de studiu privind supravegherea pierderilor de roiuri de albine, în perioada 1 aprilie 2012-30 iunie 2013.
            
         
               (2)
            
            
               Orientările privind un proiect-pilot privind supravegherea pierderilor de roiuri de albine (3), elaborat de Laboratorul de referință a Uniunii Europene pentru sănătatea albinelor, le oferă statelor membre un ghid referitor la programele lor de studiu privind supravegherea pierderilor de roiuri de albine. Se prevede efectuarea a trei controale în trei stupine selecționate și efectuarea ultimului control în cursul sezonului de producere a mierii, pentru a se estima obiectiv numărul roiurilor pierdute sau slăbite. Perioada ar trebui aleasă de statul membru în cauză în funcție de caracteristicile sale climatice specifice.
            
         
               (3)
            
            
               Anumite state membre au solicitat ca perioada programelor de studiu privind supravegherea pierderilor de roiuri de albine, prevăzută în Decizia de punere în aplicare 2012/362/UE, să fie prelungită după data de 30 iunie 2013, întrucât, ținând seama de amplasarea geografică a statelor membre în cauză și de condițiile sezoniere, le-ar putea fi imposibil să își finalizeze programele înainte de data respectivă.
            
         
               (4)
            
            
               Pentru ca toate statele membre care participă la programele de studiu privind supravegherea pierderilor de roiuri de albine să poată finaliza, în vară, cea de a treia rundă de vizite, este necesară înlocuirea datei-limită de 30 iunie 2013 prevăzută în Decizia de punere în aplicare 2012/362/UE cu data de 30 septembrie 2013.
            
         
               (5)
            
            
               Prin urmare, Decizia de punere în aplicare 2012/362/UE ar trebui modificată în consecință.
            
         
               (6)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   La articolul 1 alineatul (2) litera (a) din Decizia de punere în aplicare 2012/362/UE, data de „30 iunie 2013” se înlocuiește cu data de „30 septembrie 2013”.
   Articolul 2
   Prezenta decizie se adresează Regatului Belgiei, Regatului Danemarcei, Republicii Federale Germania, Republicii Estonia, Republicii Elene, Regatului Spaniei, Republicii Franceze, Republicii Italiene, Republicii Letonia, Republicii Lituania, Ungariei, Republicii Polone, Republicii Portugheze, Republicii Slovace, Republicii Finlanda, Regatului Suediei și Regatului Unit al Marii Britanii și Irlandei de Nord.
   
      Adoptată la Bruxelles, 17 mai 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 155, 18.6.2009, p. 30.
   
      (2)  JO L 176, 6.7.2012, p. 65.
   
      (3)  http://ec.europa.eu/food/animal/liveanimals/bees/docs/annex_i_pilot_project_en.pdf